ఒక గొప్ప ఫిలాసఫర్ ఒకసారి ఇలా అన్నాడు, "ప్రపంచం ఒక పుస్తకం లాంటిది,
ఆ ప్రపంచాన్ని చూడని వారు ఒక్క పేజీ మాత్రమే చదివిన వారితో సమానం."
సరే, నన్ను అడిగితే,
నేను కొన్ని పేజీలు తిరగేశానని చెప్పగలను, కానీ మొత్తం పుస్తకం చదవాలనే కోరికైతే నాకు లేదు.
చాలా కారణాల వల్ల నాకు ప్రయాణాలు చేయడం అంతగా నచ్చదు.
బాగా చల్లగా ఉంటే,
అసౌకర్యంగా ఉంటుంది.
ఐసులో ఈత కొట్టడమా, బట్టలు లేకుండా?
- అవును. - భలే, చాలా మంచి ఆహ్వానంలా ఉంది.
మరీ వేడిగా ఉంటే ఎలా ఉంటుందో చెప్పగలరా? నాకు అసౌకర్యంగా ఉంటుంది.
నేను అంత వేగంగా నడవలేను.
- నాకు 75 ఏళ్ళు. - మీకు సహాయం కావాలా?
వద్దు, అవసరం లేదు.
బహుశా ఇప్పుడు నా రెక్కలు చాచే సమయమైందేమో.
ఓరి, దేవుడా.
ఒక ఏనుగు వెనుక భాగంలో చేయి పెట్టడం ఇదే మొదటి సారి.
కానీ మంచి విషయం ఏంటంటే,
నాకు నమ్మశక్యం కాని హోటళ్లలో గడపగలుగుతున్నాను.
అమ్మో. ఇది భలే ఉంది.
ఒకే ఒక్క షరతు ఏంటంటే, బయట ప్రపంచంలో ఏముందో చూస్తానని మాట ఇచ్చాను.
- మీ అడుగులు చూసుకోండి. - అలాగే.
- అందమైన పర్వతం. - అదొక అగ్నిపర్వతం.
అది అగ్ని పర్వతమా?
నేను నా జీవితమంతా దూరం పెట్టిన జీవితం ఇది.
సేడి.
ఓరి, నాయనో.
ప్రాణాలతో బయట పడితే చాలు.
ఒక ఫిన్నిష్ వ్యక్తితో అయిదు వోడ్కా షాట్ లు వేయడం ఇదే ఆఖరి సారి.
"వర్షారణ్యాలను కాపాడండి" అనే నినాదం నా మనసులో బలంగా నాటుకుపోయింది.
"వర్షారణ్యానికి వెళ్ళాలి" అని మాత్రం ఎప్పుడూ అనిపించలేదు.
కోస్టారికా
కోస్టారికాను తలచుకుంటే, నాకు అక్కడి ఉక్కపోతే గుర్తుకొస్తుంది.
చిరాకు పుట్టించే వాతావరణం.
బయట ప్రకృతి చాలా బాగుంది అని ఎవరైనా అంటే, ఒక్కొక్కరికి ఒక్కొక్క ఆలోచన వస్తుంది.
నాకు ఎక్కువగా బయట వాతావరణంలో గడపడం నచ్చదు.
సరే, కానీ ఇక్కడ చాలా మంచి విషయాలు ఉన్నాయి.
ఆ విషయాన్ని నాకు నేను తరచుగా చెప్పుకోవాల్సి వస్తోంది.
కోస్టారికా చాలా ప్రశాంతంగా ఉండే దేశమని ప్రసిద్ధి.
ఈ దేశానికి సైన్యం కూడా లేదు.
అలాగే కోస్టారికా ప్రజలు మిగతా దేశాల ప్రజల కంటే ఎక్కువ కాలం బ్రతుకుతారు.
కానీ అడవిలో, చుట్టూ మనల్ని చంపగల ప్రాణులు తిరుగుతుంటే
అలా ప్రశాంతంగా ఆయుర్దాయం గురించి ఆలోచించుకుంటూ ఉండలేం కదా.
నేనేం లగ్జరీ కారు కోసం ఎదురుచూడడం లేదు,
కానీ కనీసం పైన రూఫ్ ఉన్న కారు పంపితే బాగుండేది కదరా?
పుర విడ, కోస్టారికాకి స్వాగతం, మిస్టర్ లెవీ.
- హలో. - హలో, మిమ్మల్ని కలవడం సంతోషం.
ఇది సెంట్రల్ అమెరికాలో ఉన్న అత్యంత ప్రజాదరణ పొందిన టూరిస్టు ప్రదేశం.
ఇక్కడి గొప్ప వన్యప్రాణులను చూడడానికి జనం వస్తుంటారు.
పర్యాటకులకు ఇక్కడ ఉండే అయిదు లక్షల జాతుల జీవులను చూడడం పండగలా ఉంటుంది.
కానీ "ఏదైనా మరీ ఎక్కువైతే మంచిది కాదు" అని నా బలమైన నమ్మకం.
సరే, కోస్టారికా ప్రజలు ఎలాంటి వారు?
మా ముందు ఎలాంటి సమస్యలు ఉన్నా, మేము సంతోషంగా ఉండడానికి ప్రయత్నిస్తాం.
అందుకే మేము తరచుగా "పుర విడ" అంటుంటాం.
- పుర విడ అంటే ఏంటో తెలుసా? - పుర... తెలీదు.
అదొక తత్త్వం.
నిరంతరం ప్రేమను ఇచ్చి పుచ్చుకోవాలి అనే సిద్ధాంతం.
పుర విడ.
నేను నేర్చుకున్న మొదటి రెండు కోస్టారికన్ పదాలు.
మీరు ఒక హాలీవుడ్ నటుడి జీవితం నిరంతరం పుర విడలా ఉంటుంది అనుకోవచ్చు.
కానీ, ప్రస్తుతం నా పరిస్థితి,
భయానికి, గందరగోళానికి మధ్య కొట్టుమిట్టాడుతున్నట్టు ఉంది.
స్వాగతం. పుర విడ.
- పుర విడ! - పుర విడ.
నయార టెంటెడ్ క్యాంప్.
నా జీవితంలో నాకు పెద్దగా పరిచయంలేని పదాలు ఏమైనా ఉన్నాయంటే, అవి ఇవే,
- ఎందుకంటే నేను ముందెప్పుడూ క్యాంపింగ్ కి వెళ్ళలేదు... - అద్భుతం.
...అలాగే టెంట్ లో పడుకున్నది కూడా లేదు.
- కాబట్టి, మన ఆరంభం బాగానే ఉన్నట్టు ఉంది. - మంచిది. ఇక వెళదాం. రండి.
సరే, నాకు చాలా ఉత్సహంగా ఉంది.
నేను అడవిలో టెంటు కింద పడుకోబోతున్నాను.
నాకు భలే ఇష్టమైనవి అన్నీ ఒకేచోట ఉన్నాయి.
సరే, నాకు టెంట్ అని చెప్పారు, కానీ ఆ టెంట్లు చెట్ల మధ్య కట్టారు.
టెంట్లు చెట్ల మధ్య కట్టడం మంచి పని కాదు.
నన్నడిగితే చెట్ల మధ్య ఏం ఉండాలి అంటారా?
క్లౌన్లు.
సరే, నాకైతే ఇది టెంటులాగ కనిపించడం లేదు.
- రండి. - థాంక్స్.
వావ్, ఇది చాలా బాగుంది.
- వన్యప్రాణులు. - ఓరి, నాయనో.
స్వర్గం.
ఇది కచ్చితంగా పెద్ద అడవే...
- అడవి. అవును. - ...ఎదురుగుండానే ఉంది కదా.
అందమైన పర్వతం, చాలా బాగుంది.
అదొక అగ్ని పర్వతం.
- అది అగ్నిపర్వతమా? - అవును.
- కానీ అది ఎంత కాలంగా నిద్రాణంగా ఉంది? - దాదాపు పదేళ్లుగా అది పేలలేదు.
జైరో
- పదేళ్ల క్రితం పేలిందా? - అవును.
దీనికంటే కాస్త ఎక్కువ కాలంగా నిద్రాణంగా ఉన్న పర్వతం దగ్గర హోటల్
- కట్టి ఉంటే బాగుండేది. - అవును.
రోజుకు వేయి డాలర్లు ఖరీదు చేసే హోటల్ లో ఈ మాత్రం కిక్కు ఉంటుంది.
ఒక ప్రకృతి వైపరీత్యానికి పక్కనే పడుకునే అవకాశం.
- సరే, మీ సహాయానికి థాంక్స్, జైరో. - ఇక ఉంటాను.
చాలా సంతోషం.
ఇది చాలా అందంగా ఉంది.
నేను చూసిన అత్యంత అందమైన టెంట్ ఇదే.
ఇందాక నేను ఒక టెంట్ లో ఉన్నాను అనబోయాను, కానీ నేను ఎప్పుడూ టెంట్ లో ఉన్నది లేదు, కాబట్టి...
ఇది బాగుంది, వన్యప్రాణుల పక్కనే... ఏమని చెప్పను? పురుగుల గురించా?
నాకు పాములు, సాలీళ్ళు పెద్దగా ఇష్టం లేదు. కానీ ఉన్నది అడవిలో కదా.
పక్కనే ఒక అగ్నిపర్వతం కూడా.
ఇలాంటి విషయాలు... నాకు పెద్దగా అలవాటు లేనివి.
కొంచెం ఫ్రెష్ అయిన తర్వాత,
దానర్థం, మూడు సార్లు పురుగుల మందు స్ప్రే చేసుకున్న తర్వాత,
నాకు బయటకు వెళ్ళడానికి ధైర్యం వచ్చింది.
యుజీన్, మా భూతలస్వర్గానికి స్వాగతం.
దయచేసి ఇలా వచ్చి కూర్చోండి.
నయార అనే ఈ రిసార్టు దాని యజమాని లియోకి వచ్చిన ఐడియా వల్ల ఏర్పడింది.
ఇలాంటి వర్షారణ్యంలో హోటల్ పెట్టిన మిమ్మల్ని నేను చాలా ప్రశ్నలు అడగాలి అనుకుంటున్నాను.
మొదటిగా, మీరు హోటల్ పెట్టడానికి సిటీలో ఏం తక్కువ?
అంటే, అసలు ఎక్కడి నుండి మొదలుపెట్టాలో నాకు తెలీడం లేదు. మీరు ఎలా ప్రారంభించారు?
మీరు ఇప్పుడు చూస్తున్న ప్రదేశాన్ని కొన్ని సంవత్సరాల క్రితం వచ్చి చూసి ఉంటే అస్సలు గుర్తుపట్టలేరు.
పశువుల కాపరులు ఈ ప్రదేశాన్ని సర్వనాశనం చేసేశారు.
- అంటే ఇదేమీ ఉండేది కాదా... - లేదు, అంతా బురద నేల.
- ఇంకేం ఉండేది కాదు. - నిజంగానా?
కనీసం గడ్డి కూడా ఉండేది కాదు.
సీతాకోకచిలుకలు ఉండేవి కాదు,
వన్యప్రాణులు ఉండేవి కాదు, పక్షులు ఉండేవి కాదు.
అసలు ఏమీ ఉండేది కాదు.
వినడానికి నాకు సరిపోయే ప్రదేశంలా అనిపించింది.
కానీ నిజానికి కోస్టారికాకి ఈ విషయంలో చాలా మంచి పేరు ఉంది.
గడిచిన 20 ఏళ్లలో, ఈ దేశం డెబ్భై లక్షలకు పైగా మొక్కలు నాటి ఇక్కడి మొత్తం భూభాగంలో అయిదవ భాగాన్ని
తిరిగి అడవి ప్రాంతంగా చేసింది.
నేను ప్రకృతి మధ్యలో కూడా ఒక మంచి హోటల్
నిర్మించి, దానిని నడిపించగలం అని...
- అవును. - ...ప్రపంచానికి నిరూపించాలి అనుకున్నాను.
నేను ప్రకృతికి ఇంతకంటే దగ్గరగా వెళ్లి సౌకర్యంగా ఉండలేను.
కానీ నాకు ఆతిథ్యం ఇచ్చిన వ్యక్తి ఉత్సాహాన్ని చూస్తుంటే ఇంతటితో ఆగేలా లేడు అనిపిస్తోంది.
యుజీన్, ఇక్కడ ఒక స్లోత్ ఉన్నట్టు ఉంది, మీరు దానిని చూడొచ్చు.
- ఇక్కడ స్లోత్ ఉందా? - అవును.
స్లోత్ లు చాలా ఎత్తైన కొమ్మల్లో ఉంటాయి కాబట్టి అంత తరచుగా కనిపించవు.
అది అక్కడ ఉన్నట్టు ఉంది. మీకు కనిపిస్తుందా?
లేదు. నేరుగా పైనే ఉందా?
అవును.
నాకు కనిపించడం లేదు.
ఇక్కడి నుండి బాగా కనిపిస్తుంది.
వావ్, మేము స్లోత్ కోసం వెతుకుతున్నాం.
సరే, పైనే నేరుగా చూడండి.
సరిగ్గా నా తలపైనే.
- అది నాకెందుకు కనిపించడం లేదు? - అవును, మీరు చూస్తున్నారు.
- సరే, ఆయనకి... - నాకది కనిపించడం లేదు.
నన్ను ఆటపట్టిస్తున్నారా?
- కనిపించడం లేదు... అవును... - కనిపించిందా?
లేదు.
కొన్నిసార్లు ఎదుటివారి మాటకు ఊకొట్టి...
అవును.
...అది స్లోత్ అనేయాలి.
"నల్లగా కనిపిస్తోంది చూశారా?" అంటే, నేను వాళ్ళతో
"అవును, అది నీడా?" అది నీడలా ఉంది అన్నాను.
"మీకు కనిపిస్తుందా?" "అవును, కనిపించింది."
సరే, ఇక నేను ఒక స్లోత్ ని చూశాను కాబట్టి,
వన్యప్రాణులను చూసే పని అయిపోయింది అనుకున్నాను.
కానీ లియో నాకు ఇంకా చూపించాలని అనుకుంటున్నట్టు ఉన్నాడు.
యుజీన్, మీకు ఇక్కడి వన్యప్రాణులను చూడాలని ఉంటే...
ఆహ్-హా.
...నేను మీకోసం రాత్రికి ఒక నైట్ జంగిల్ టూర్ ని ఏర్పాటు చేశాను.
భలే, అది వినడానికి చాలా బాగుంది, కానీ నాకు వద్దనిపిస్తోంది.
- అవును. - ప్రమాణం చేస్తున్నాను...
- అవును. - ...మీరు చాలా అడవి జీవులను చూస్తారు.
వన్యప్రాణుల గురించి నా అభిప్రాయం ఏంటో నేను చాలా స్పష్టంగా తెలియజేశాను అనుకున్నాను.
తెలిసింది ఏంటంటే, నన్ను వీళ్ళు అడవిలో షికారుకు తీసుకెళ్తున్నారట.
సాధారణంగా నేను రాత్రుళ్ళు హైకింగ్ చేయను.
నేను అతనితో "కుదరదు" అని చెప్పేవాడినే, కానీ తర్వాత అతను అందరి దగ్గరకు వెళ్లి,
"అబ్బె, ఆయనతో వేగడం చాలా కష్టం" అని చెప్పకూడదు కాబట్టి వెళ్లాల్సి వస్తోంది.
అదే జరిగితే, ఆ మాట బయటకు పొక్కి,
"లెవీ గురించి విన్నారా? అతనికి కొవ్వు ఎక్కువంట."
ఆ హోటల్ అతను, "బాబోయ్, ఆయన అంత బాగా కలవడు.
చాలా కష్టం, ఆహ్, ఆయనతో గడపడం ఇబ్బందిగా ఉంటుంది అన్నాడు" అంటారు.
"మీకు కూడా ఆయనతో... నాకు అతనితో తిరగాలని లేదు, వద్దు."
ఏదైతేనేం, ఇవన్నీ నాకు అనుభవం నేర్పిన పాఠాలు.
సరే, రాత్రిపూట అడవిలో తిరిగే విషయంలో నాకు కొన్ని సమస్యలు ఉన్నాయి,
ఆ సమస్యలను మూడు పదాల్లో చెప్పగలను.
అడవి, రాత్రి, అలాగే నడక.
- హలో. - పుర విడ, మిమ్మల్ని కలవడం సంతోషం.
నా పేరు ఈసిద్రో.
ఈసిద్రో.
ఈ రాత్రి వర్షారణ్యంలో నేనే మీ బెస్ట్ ఫ్రెండ్ అలాగే గైడ్ ని.
నయార రిసార్టులు ఈసిద్రో
సరే, నీకు ఈ రాత్రి చాలా పని ఉంది.
ఇక్కడ మనం చూడబోయే కొన్ని జీవులు బహుశా...
- కొన్ని జీవులేనా? సరే అయితే. - ఆహ్-హా.
...వాటిలో కొన్ని సాలిపురుగులు, అలాగే పాములు అవ్వొచ్చు.
సాలిపురుగులు ఇంకా పాములా? నువ్వు ఏం చేయాలని చూస్తున్నావో నాకు అర్థం అవుతోంది.
నన్ను భయపెట్టాలని చూస్తున్నావు.
- అంతే. - సరే, ఇక బయలుదేరుదామా?
- నేను రెడీ, సరే. అలాగే. - సరే, ఇక అదరగొడదాం.
- నేను నీతోనే ఉంటాను. - సరే, మంచిది.
నీ వెనుకే వస్తాను.
అవంటే నాకెంత భయమో వాటికి నేను అంటే ఇంకా భయం అని నాకు చెప్పడానికి ప్రయత్నించకండి,
ఎందుకంటే అది అసాధ్యం.
సరే, ఇక్కడ ఏముందంటే... రండి, ఇక్కడ చూడండి.
ఇక్కడ ఒక సాలిపురుగు ఉంది.
- ఇక్కడే ఉంది, చూస్తున్నారా? - ఓరి, దేవుడా.
- మీకు కనిపిస్తోందా? - అవును, కనిపిస్తోంది.
- అవును. నాకు కనిపిస్తోంది. - దానిని చూడండి.
వావ్, గూడు భలే అల్లింది.
కొన్ని సాలిపురుగులు ఏం చేస్తాయంటే,
- చాలా పెద్ద గూడులు అల్లుతుంటాయి... - నాకు తెలుసు.
...వీలైనన్ని కీటకాలను పట్టుకోవడానికి.
- కాబట్టి... - నిజం.
...అది మనుషులకు అంత మంచిది కాదు.
సరే, ఇప్పుడు దేన్ని చూసి జాగ్రత్తగా ఉండాలో నాకు తెలిసింది.
- అక్కడే ఉంది, చూడండి. - అక్కడే ఉంది.
- అది చిన్న తీగ, ఇంకేం కాదు. - అవును.
- క్షమించాలి. - ఏం పర్లేదు.
- చాలా భయంగా ఉంది అందుకే కంగారు పడ్డా. - పర్లేదు.
- నేను మాటల్లో చెప్పలేను, ఈసిద్రో... - ఆహ్-హా.
...కానీ నాకు సరదాగా మొత్తం తీరిపోతోంది.
ఇది భలే ఉంది.
ఏం కాదు.
ఇదుగోండి. ఇక్కడ చూడండి. సరిగ్గా ఇక్కడ.
దీనిని బుల్లెట్ చీమ అంటారు.
- అది బుల్లెట్ చీమా? - అదే బుల్లెట్ చీమ.
ఈ చీమ గనుక మిమ్మల్ని కుడితే, 24 గంటలు భరించలేని నొప్పి వస్తుంది.
- దానితో కుట్టించుకోవడం... సర్లే. - అవును... అదే.
- దీనితోనే. - అయితే ఇంకా మనం ఇక్కడే ఉండి ఏం చేస్తున్నాం?
నాకెందుకో ఈ ఈసిద్రో నాకు చావును దగ్గర నుండి చూపించేవరకు
ఊరుకునేలా లేడు అనిపిస్తోంది.
సరే, దీనిని చూడండి.
ఇక్కడ ఒక ఆసక్తికరమైన జీవి ఉంది.
- ఏముంది? - ఈ పామును చూడండి,
దీనిని ఐలాష్ పిట్ వైపర్ అంటారు.
- అలా పిలవడానికి కారణం అది... - అంటే... ఆహ్-హా.
- ...నేరుగా కంటి మీద కుడుతుందా? సరే. - కాదు.
దాని తల మీద చూస్తే, కనుబొమ్మలు ఉన్నట్టు ఉంటుంది.
- అది విషపూరితమైందా?
- చాలా విషపూరితమైంది. - విషపూరితమైన పాములు.
- ఈ పాములలో హీమోటాక్సిన్ అనబడే విషం ఉంటుంది. - సరే.
- అంటే, ఈ పాము గనుక మనల్ని కరిస్తే... - సరే.
- ...అంత బాగుండదేమో కదా... - లేదు, చాలా దారుణంగా ఉంటుంది.
సరే, ఒకవేళ మనల్ని ఈ ఐలాష్ వైపర్ పాము కాటేసింది అనుకో,
మనకు చికిత్స తీసుకోవడానికి,
- లేదు చావడానికి ఎంత సమయం... - సరే.
...పట్టవచ్చు?
దాదాపుగా ఒక గంట సమయం ఉంటుంది.
- హాస్పిటల్ కి వెళ్ళడానికి గంట సమయం ఉంటుందా? - అవును.
ఇక్కడి నుండి హాస్పిటల్ ఎంత దూరం?
- నలభై-అయిదు నిమిషాల దూరం. - 45 నిమిషాల దూరమా?
అవును.
ఒకవేళ ట్రాఫిక్ ఉంటే?
- ట్రాఫిక్ ఉంటే, పరిగెత్తాల్సిందే. అవును. - సరే.
ఇలాంటి పాముల విషయంలో మేము చాలా జాగ్రత్తగా ఉంటాం.
- సరే... నిజమే, తెలుస్తోంది. - చెప్పాలంటే, ఈ పాము కనిపించడమే అదృష్టం.
- చాలా అదృష్టం. అదృష్టం అంటే ఇదే. - మంచిది.
ఇదుగోండి, ఎంత అందంగా ఉందో.
- అవును, నిజమే. చాలా అందంగా ఉంది. - ఇలాంటి అనుభవం కచ్చితంగా ఉండాలి.
దీనినే నేను జీవితంలో ఒకసారి మాత్రమే ఎదురయ్యే అనుభవం అంటాను.
అవును.
కొంతమందికి ఆ ఒక్కసారి కూడా ఎక్కువే అనిపిస్తుంది అనుకోండి.
నాకైతే మనల్ని 45 నిమిషాలలో
చంపేయగల పామును ఒక చెట్టు కొమ్మ మీద చూడడం థ్రిల్ ఇచ్చింది అని ఒప్పుకుంటాను.
అది చాలా ఆసక్తికరమైన విషయం.
నాకు నెమ్మదిగా కోస్టారికన్ లు ప్రకృతికి
అంత దగ్గరగా ఎందుకు ఫీల్ అవుతారో అర్థం అవుతుంది, ఎందుకంటే ఇదే వారి జీవన విధానం,
వారు ఎంతగానో ప్రేమించే ప్రపంచం ఇదే.
నేను ఇప్పుడు అడవిలో యాత్ర చేసానని చెప్పుకోవచ్చు.
అడవిలో రాత్రిపూట తిరుగుతూ
ఒక ఐలాష్ వైపర్ పామును చూశానని అందరికీ చెప్పుకోవచ్చు.
కానీ ఈ పనిని మళ్ళీ చేస్తానా?
నాకు అలా అనిపించడం లేదు.
టిటి
చూడండి, ఇలాంటి ప్రదేశాలు నాకు బాగా నచ్చుతాయి.
పాములు, పురుగులకు అవి ఉండే
ప్రదేశం వాటికి ఉంది...
అలాగే ఇది నేను ఉండాలనుకునే ప్రదేశం.
ఆ శబ్దం ఏంటి?
నేను అనుకున్నట్టే, రాత్రి సరిగ్గా నిద్రపట్టలేదు.
కాకపోతే, మెలకువ వచ్చేసరికి నా చుట్టూ ప్రాణాపాయం ఉందన్న విషయం మర్చిపోయా.
సరిగ్గా నా కిటికీ బయటకు చూసి ఎదురుగా కనిపించే అగ్నిపర్వతం పేలుతుంది
అని తప్పుగా భావించేవరకు.
అగ్నిపర్వతం పేలుతోంది.
మనం ఎవరికైనా ఫోన్ చేయాలా?
అనవసరంగా భయపెట్టినందుకు క్షమించండి.
ఏమని చెప్పమంటారు? నాకు అగ్నిపర్వతాలంటే అంత భయం మరి.
కానీ కొందరికి ఇదే వారి ఇల్లు.
ల ఫార్ట్యూన అనబడే ఊరిలో ఉన్న ఇక్కడి ప్రజల మాదిరిగా.
భలే, ఈ పార్కు చాలా అందంగా ఉంది...
ఇది ల ఫార్ట్యూన నగర మధ్యలో ఉంది.
- హలో, నా పేరు మారియో. - భలే.
పుర విడ.
అందరూ చాలా హాయిగా రిలాక్స్ అవుతున్నట్టు ఉన్నారు.
అంటే, ఈ ప్రదేశంలో ప్రశాంతపరిచే వాతావరణం నాకు చాలా బాగా నచ్చింది.
వావ్.
కోస్టారికాలో భలే కళాకారులు ఉన్నారు.
ఇక్కడ అందరూ ఇంత ఆనందంగా ఉండడానికి
ఒక కారణం ఉందని నాకు తెలిసింది.
హేయ్, పుర విడ.
ల ఫార్ట్యూన అన్న పదానికి "అదృష్టం" అని అర్థం.
ఈ ఊరి చుట్టూ సారవంతమైన అగ్నిపర్వత నేల ఉంది,
ఒక విధమైన పంట వేయడానికి అది సరిగ్గా సరిపోతుంది.
కాఫీ. ఈ దేశ ఆర్ధిక వ్యవస్థకు అది ఎంత ముఖ్యమైంది అంటే
ఆ పంటను ఇక్కడ బంగారు ధాన్యం అని పిలుస్తారు.
రాత్రి నిద్రపట్టలేదు కాబట్టి, నాకు కూడా ఒక కప్పు తాగాలని ఉంది.
అందుకే, ఇక్కడ ఉన్న అయిదవ తరం కాఫీ రైతు, అల్లాన్ ని కలుస్తున్నాను.
- పుర విడ. - అద్భుతం. మా తోటకు స్వాగతం.
ఇతను నా బిజినెస్ పార్ట్నర్, ఆంటోనియో.
అది మాక్సిమో, ఈయన తండ్రి.
మేము ఇప్పుడు కొన్ని కాఫీ మొక్కలు నాటుతున్నాం.
మొక్కలు నాటే ప్రక్రియ ఇలా ఉంటుందా?
చూడండి, నాకు కోస్టారికన్ కాఫీ మిగతా దేశాల కాఫీతో పోల్చితే ఎందుకు వేరుగా ఉంటుందో...
- అవును, ఇతర దేశాలు కదా? - ...అస్సలు తెలీదు.
మా నేల చాలా సారవంతమైంది. కోస్టారికా అంతటా సారవంతమైన అగ్నిపర్వత నేల ఉంటుంది,
కాబట్టి ఇక్కడ కాఫీ మొక్క బాగా పెరిగి, మంచి రుచి ఉంటుంది.
ఆయన ఏమీ అనుకోను అంటే, డాన్ మాక్సిమో వయసు ఎంతో అడగొచ్చా?
ఎనభై-అయిదు ఏళ్ళు, యుజీన్.
మీరు ఈ వయసులో ఇంత కష్టపడడం మంచిదేనా?
- ఆయనకు ఈ పని చాలా ఇష్టం. - నిజమే కావచ్చు, కానీ ఆయన...
మేము ఈ పనిని చాలా ఏళ్లుగా చేస్తున్నాం, యుజీన్.
తెలుసు, కానీ నాకు భయంగా ఉంది.
ఆ 85 ఏండ్ల వ్యక్తి పని చేస్తుంటే పక్కన నిలబడడం నాకు తప్పుగా అనిపించింది.
సాధారణంగా అందరూ నన్ను పని చేయడానికి ఇష్టపడని వ్యక్తిని అంటుంటారు.
- మీరు ట్రై చేస్తారా? - అంటే,
సరే, ఇవ్వండి. పారతో తవ్వడమే కదా.
ఇది చేయడం కష్టం ఏం కాదు, నేను కూడా చాలా పనులు చేసి వచ్చాను.
నేను ఎన్నో ఏళ్ళు చెత్తను ఏరే వ్యక్తిగా పనిచేసాను.
అదంతా కూడా ఆ ఆటోమేటిక్ మెషిన్ లు రావడానికి ముందు,
అంటే, ఆ చెత్త డబ్బాని ట్రక్ లోకి అదే ఎక్కించి
చెత్తను లాగుతుంది కదా, అవి లేకముందే... నేను కనిపించేంత సున్నితమైన వ్యక్తిని కాను.
- బాగా చేశారు. - నా భార్య ఈ వీడియో చూస్తే బాగుండు
ఎందుకంటే ఆమె నేను అస్సలు పని చేయను...
అంటుంటుంది.
సరే, ఇప్పుడు మీరు...
ఇప్పుడు మనం ఈ మొక్క కాఫీ గింజలు కాయడానికి దాదాపు మూడు సంవత్సరాలు ఎదురుచూడాలి.
సరే, కానీ అంతకాలం ఎదురుచూసే ఓపిక నాకు లేదు.
నా టైమ్ బాగుందేమో, ఆ సమయానికి ఆ ఏడాది పంట చేతికి వచ్చింది.
ఇదేనా ఆ గింజ?
కొంతమంది దానిని అలాగే తింటుంటారు.
మీరు తిని చూడండి. అంతే.
- అస్సలు కాఫీ గింజలా లేదు కదా? - లేదు, ఆ రుచి అస్సలు లేదు.
అవును, ఆ రుచి గింజను వేయించినప్పుడు వస్తుంది.
కాఫీకి ఫ్లేవర్ రావాలంటే దానిని
వేయించే ప్రక్రియ అన్నిటికంటే చాలా ముఖ్యం.
నాలాగ జోకులు వేసే వ్యక్తులు చేసే పని కాదది.
సరే, ఇక్కడ మీరు మీ సొంత కాఫీ రకాన్ని చేయొచ్చు.
ఆ సొంత కాఫీ రకమా?
అవును. మీ సొంత రకం కాఫీ.
- మీరు కొన్ని గింజలు వేస్తారా? - సరే, అలాగే.
ఇక్కడ కాఫీ వ్యాపారాన్ని చాలా సీరియస్ గా తీసుకుంటారు.
అత్యుత్తమ క్వాలిటీ బీన్స్ తప్ప వేరే రకం వాటిని పెంచడం చట్టరీత్య నేరంగా
పరిగణించే ప్రపంచంలో ఉన్న ఒకే ఒక్క దేశం కోస్టారికానే.
నాకు ఇన్స్టంట్ కాఫీ అంటే ఇష్టం అని ఇక్కడ చెప్తే ఏమవుతుందో.
నేను ఈ పనిని ఎంత చక్కగా చేస్తున్నానో చూసి మీ మతి పోవడం లేదా?
నిజమే.
లైట్ గా వేయిస్తే తీయని, కాస్త పులుపు వచ్చే రుచి వస్తుంది.
బాగా వేయిస్తే చేదుగా వస్తుంది. నాకు తెలిసిన కాఫీ విషయాలు ఇవి.
నా సొంత రకం కాఫీని వేయించడం ఎప్పుడు ఆపాలో మీరే చెప్పాలి.
ఇప్పుడు బాగానే ఉన్నట్టు ఉంది.
పోనిలే, చివరికి రోజంతా కష్టపడినందుకు ప్రతిఫలం అందుతుంది.
- నా రకమా? - మీ రకమే?
ఇందులోకి కొంచెం మరుగుతున్న నీళ్లను వేస్తే, మెల్లిగా కాఫీ వస్తుంది.
ఉదయమే అర్జంటుగా ఆఫీసుకు వెళ్ళేటట్టు అయితే ఇది చేయలేము...
అస్సలు కుదరదు.
అప్పుడైతే తాగడానికి...
సరే, ఇక ఇప్పుడు నేను కూడా మీతో కలిసి తాగుతాను.
సరే, ఇప్పుడు నాకు కాస్త కంగారుగా ఉంది.
- ఎందుకు? - ఎందుకంటే ఇది నేను వేయించింది కదా.
- ఇది చాలా బాగుంది. - అవును.
ఇందులో పంచదార ఏం లేదు. కానీ, దీనిలో కాస్త తీపి ఉన్నట్టు ఉంది.
అవును.
నేను ఈ కాఫీకి వాణిజ్య ప్రకటన ఇవ్వగలుగుతాను.
ధృడమైన మరియు హాయిని ఇచ్చే రుచి.
మాలాంటి కాఫీ నిపుణులకు ఆకలి కూడా ఎక్కువే వేస్తుంది.
కాబట్టి ఈ సాయంత్రం, నేను నయారలోని హెడ్ చెఫ్ చేతి వంట తినే అదృష్టాన్ని కొట్టేసాను.
మీరు క్విన్టిన్ అనుకుంట. ఎలా ఉన్నారు, సర్?
నేను బాగున్నాను, మీరు?
నేను కూడా బానే ఉన్నాను. రోజులో నాకు బాగా నచ్చే సమయం ఇదే.
నేను ఇవాళ మీకు కోస్టారికన్ వ్యాగు బీఫ్ వండి ఇవ్వబోతున్నాను.
దానిని కాఫీతో కలిపి వండుతాము.
- కాఫీతో. వినడానికి ఆసక్తిగా ఉంది. - "కాఫీతో వంట. అయితే..."
సరే, మీరు కోస్టారికాకు చెందిన వారు కాదు కదా?
నేను కోస్టారికా వాడిని కాను. నిజానికి నేను బృస్సల్స్ నుండి వచ్చాను.
బెల్జియం నుండి కోస్టారికాకి ఎలా వచ్చారు?
నేను ఒక కోస్టారికా వ్యక్తిని కలిసాను.
- దాంతో ఇక్కడికి వచ్చి ఉండిపోయారా? - అయితే...
నాకు ఈ దేశం చాలా ఇష్టం.
ఇక్కడి ప్రజలంటే చాలా ఇష్టం.
కాబట్టి, ఇక్కడే ఉండిపోవాలి అనుకున్నాను.
- ఇక్కడే జీవితాన్ని ముగించాలి అనుకుంటున్నాను. అవును. - వావ్.
సరే, అంటే మీ విషయంలో పుర విడ...
పుర విడకి నేనిచ్చుకున్న అర్థం.
- ...భావన నెలకొంది అనుకుంటున్నాను. - అంటే, అది...
నేను ఇంకా ఆ పదానికి అర్థం ఏంటో తెలుసుకోవడానికి ప్రయత్నిస్తున్నాను. కానీ...
నా విషయంలో అయితే, పుర విడ అనే మాటకు అర్థం జీవితం పట్ల మనకు ఉన్న దృక్కోణం.
వాళ్ళు జీవించే విధానం. వాళ్ళు జీవితాన్ని ఎంజాయ్ చేస్తున్న విధానం. అది...
- అదొక జీవనశైలి అంటారు అంతేనా? - అదొక జీవనశైలి. అవును.
వాళ్ళు నిజంగా యురోపియన్ లతో పోల్చితే
తక్కువగా ఒత్తిడి చెందే ప్రజలు.
- వాళ్ళు చాలా... - అక్కడి కన్నా నేను ఇక్కడ హాయిగా...
- అవును, నిజం... చివరికి నా ఉద్యోగంలో కూడా. - యూరోప్ కన్నా.
అంటే, వంట పని గురించి మీకు తెలిసిందే కదా, చాలా ఒత్తిడితో కూడుకున్న పని.
అవును, నాకు తెలుసు, నేను హెల్స్ కిచన్ కార్యక్రమం చూశాను. అంతే. చాలా భయం వేసింది.
ఇది చూడడానికి చాలా బాగుంది.
రుచి మీకు నచ్చుతుందని ఆశిస్తున్నాను.
ఎలా ఉంది?
నా జీవితంలో తిన్న అత్యంత రుచికరమైన మాంసం ఇది...
- అవునా? - అవును, చాలా రుచిగా ఉంది.
- ఇది చేసినందుకు థాంక్స్. - చాలా సంతోషం, యుజీన్. థాంక్స్.
ఇలాంటి భోజనం తిన్నప్పుడు, మనం మైమరచిపోతుంటాం.
మనలో ఉన్న చింతలన్నీ ఒక్కసారిగా మాయం అయిపోతాయి,
చుట్టూ పాముల మధ్య చెట్లలో పడుకుంటున్నాను అన్న చింతతో సహా.
దాదాపుగా.
సరే, ఇంకొక రాత్రి అగ్నిపర్వతం గురించి ఎలాంటి వార్త వినకుండా నిద్ర లేచాను.
అగ్నిపర్వతం కదా, ఎలాంటి వార్త లేదంటే అది మంచి వార్తనే అర్థం.
కొన్ని శబ్దాలైతే వినిపించాయి
కానీ అవి ఏంటో నాకు సరిగా అర్థం కాలేదు.
అయినా నాకు నిద్ర పట్టేసింది.
ఇది చాలా అందమైన ఉదయం. నాకు నా కాఫీ ఉంది.
ఇలాంటి కోస్టారికన్ జీవనశైలికి నేను చాలా త్వరగా అలవాటు పడగలను.
కానీ ఇంకా నాకు పుర విడ అనే మాట అర్థం కాకుండానే ఉంది.
కానీ, ఇది నా చివరి రోజు కాబట్టి
సాలిపురుగులతో గడపడం కంటే
ఎక్కువగా నేను ఇష్టపడని పనిని చేయబోతున్నాను.
నేను నా స్నేహితులకు చెప్పుకోవడానికే సిగ్గుపడే పని అది.
అడవి థెరపిస్ట్ తో ఒక సెషన్. అదేంటో నాకు తెలీదు.
కానీ నా మాట వినండి, ఎలా ఉంటుందో చూద్దామని... నేను ఇంతకు ముందెప్పుడూ థెరపీకి వెళ్ళలేదు.
అంటే, నాకు నా గురించి చెప్పుకోవడం అంతగా నచ్చే పని కాదు.
నేను ఏదైనా గోప్యంగా నాలోనే ఉంచుకునే వ్యక్తిని. నేను "అది వ్యక్తిగతం" అని చెప్తుంటాను.
అవును, అవన్నీ అడగకూడదు. ఆ టాపిక్ ఎత్తకండి అంటుంటాను.
యుజీన్ లెవీ, గోప్యత కలిగిన మనిషి.
నాకు ఇది చేయడానికి బదులు ఆ ఐలాష్ వైపర్ పాముతో ఉండడానికే ఇష్టంగా ఉంది.
- స్వాగతం, మిస్టర్ లెవీ. - హాయ్.
- మిమ్మల్ని కలవడం సంతోషం. - మిమ్మల్ని కలవడం సంతోషం.
మనతో ఉన్న టడేయో, కోస్టారికాలో ఉన్న 11 మంది అధికారిక అడవి థెరపిస్ట్ లలో ఒకరు.
ఆ 11 మందిలో ఒకరు కాని వారు ఎవరైనా సరే, చెట్లతో మాట్లాడుకునే
వెర్రోళ్లు అని తెలుసుకోండి.
అడవి థెరపీ మీద మీకు ఎలాంటి అభిప్రాయం ఉంది?
నన్ను అడిగితే, ప్రకృతితో ఒక్కటిగా, మమేకమై ఉండడం ఏమో అంటాను.
అవును, దాదాపుగా అలాంటిదే.
- అలాంటిదేనా? సరే. - అవును, సర్.
కానీ ఉష్ణమండల వర్షారణ్యంలో జీవులు అన్నీ ఒకదానిపై ఒకటి ఆధారపడుతూ సహజీవనం చేస్తూ
- నడిచే వ్యవస్థ ఒకటి ఉంటుంది. - సరే.
మీరు మీ ఇంద్రియాలను ఆ అరణ్యానికి అప్పగిస్తే, మీరు ఎన్నో లాభాలను పొందుతారు.
నన్ను అడిగితే, నేను ముందెప్పుడూ థెరపీ,
చెప్పాలంటే జీవితంలో ఎప్పుడూ చేయించుకోలేదు. కాబట్టి, నేను...
నేను థెరపిస్టును కాను అని మీకు చెప్పాలనుకుంటున్నాను. నేను కేవలం ఒక గైడ్ ని.
నన్ను థెరపిస్ట్ దగ్గరకి తీసుకెళ్లే గైడా?
- లేక... అర్థమైంది. - అవును, అరణ్యమే మీ థెరపిస్ట్.
నిజానికి అరణ్యమే మీ థెరపిస్ట్.
అంటే, నేను ఇక్కడికి వచ్చింది టడేయోకి నా సమస్యలు చెప్పుకోవడానికి కాదన్నమాట.
నేనే చెట్లతో మాట్లాడబోతున్నాను.
ముందుగా, నేను అరణ్యంతో మీ మనసులో ఉన్న మాటను పంచుకోమని అడుగుతాను.
బహుశా మీరు ముందెప్పుడూ ఎవరికీ చెప్పని విషయాన్ని అక్కడ చెప్పవచ్చు.
- అడవితో చెప్పాలి. - రెండవదిగా,
జీవితంలో మీరు దేని గురించైతే కృతజ్ఞత కలిగి ఉన్నారో అది అడవితో చెప్పండి.
జీవితంలో నేను కృతజ్ఞత కలిగి ఉన్న విషయమా?
అవును. నేను నా డ్రమ్ వాయించి మిమ్మల్ని పిలుస్తాను.
దీనితో.
మీరు దీనిని విన్న తర్వాత, మీరు తిరిగి ఇక్కడికి వచ్చేయాలి,
ఆ తర్వాత మనం ఆ విషయం మాట్లాడుకుందాం. దయచేసి ఇలా రండి.
అంటే, నేను మనసులో ఉన్నది నిర్మొహమాటంగా చెప్పాలని చూస్తున్నాను.
ప్రకృతితో మిమ్మల్ని ఒకటి చేసే ప్రతీ విషయాన్ని నేను స్వాగతించాలి అన్నట్టు అనిపిస్తోంది.
దురదృష్టవశాత్తు, నేను పెద్దగా గడపడానికి ఇష్టపడని
విషయాలలో ప్రకృతి కాస్త పై స్థాయిలోనే ఉంది.
కానీ, ప్రకృతికి దగ్గర కావడానికి ప్రయత్నిస్తున్నా.
మొదటిగా, నేను ఎవరికీ చెప్పని ఒక విషయాన్ని చెప్పాలి.
నా భార్యకు కూడా చెప్పని విషయం.
నేను ఒకసారి పేకాటలో 800 డాలర్లు పోగొట్టుకున్నా.
ఆ విషయం ఎవరికీ తెలీదు
ఒకవేళ తెలిసి ఉంటే నేను చాలా ఇబ్బందిలో పడాల్సి వచ్చేది.
ఒట్టేసి చెప్తున్నాను.
సరే, ఇక నేను కృతజ్ఞత తెలిపే విషయం.
ఇది చాలా సులభం.
నాకు నా కుటుంబం ఉన్నందుకు కృతజ్ఞతగా ఉంది.
నా భార్య డెబ్ నాతో ఉన్నందుకు కృతజ్ఞతగా ఉంది. నా కొడుకు డేనియల్ నాకు ఉన్నందుకు కృతజ్ఞతగా ఉంది.
నా కూతురు సారా నాకు ఉన్నందుకు కృతజ్ఞతగా ఉంది. నా సోదరుడు ఫ్రెడ్ నాకు ఉన్నందుకు కృతజ్ఞతగా ఉంది.
నా సోదరి బార్బ్ నాకు ఉన్నందుకు కృతజ్ఞతగా ఉంది.
నన్ను ప్రేమించే అతిగొప్ప కుటుంబం. అది నువ్వు అర్థం చేసుకోగలవు.
ఆ డ్రమ్ మోగింది. ఇక తిరిగి వెళ్లే సమయమైంది.
- మిస్టర్ లెవీ. - చెప్పండి.
మీరు ఏం గమనించారు?
నేను ఏం గమనించాను అంటే,
ఏదో బంధం ఏర్పడింది అని నేను అనను, కానీ,
అన్నిటి మధ్య ఒక కనెక్షన్ ఉన్నట్టు అనిపించింది.
చాలా థాంక్స్.
మీ అనుభవాన్ని సంపూర్ణం చేసుకోవడానికి ఇంకేమైనా చేయాలి అనుకుంటున్నారా?
నాకైతే అది మంచి అనుభవంలాగే అనిపించింది,
కానీ మీరు నాకు దక్కిన అనుభవాన్ని ఇంకా మెరుగు చేసే
పని ఏమైనా ఉంది అనుకుంటే, మనం అదే చేయొచ్చు...
మనం ఇంకొకటి చేయొచ్చు.
- మీరు అది అంటారేమో అని భయపడ్డా, కానీ... - దయచేసి నాతో రండి.
సరే.
నాకు కాస్త బాధగానే ఉంది, కానీ టడేయోకి నాకు ఈ అనుభవం
సరిపోలేదని వెంటనే తెలిసిపోయింది అనిపించింది.
మనం ఎక్కడికి వెళ్తున్నాం, టడేయో?
మీరు ఇది బాగా ఎంజాయ్ చేస్తారు.
నేను బాగా ఎంజాయ్ చేస్తానా?
కానీ నా మీద ఆశలు వదులుకోకూడదని అతను నిర్ణయించుకున్నట్టు ఉన్నాడు.
సరే, మనం వచ్చేశాం.
సరే, నేను సాధారణంగానే భయస్తుడిని.
- ఇదే అది. - సరే.
కానీ ఒక ఒక్క విషయం మాత్రం నా ప్రాణం పై నుండి పైకి పోయేంతగా భయపెట్టగలదు.
ఎత్తులు.
ఈ సన్నని బ్రిడ్జి నేలకు 180 అడుగుల ఎత్తున
సన్నని కేబుల్స్ ఆధారంగా నిలబడి ఉంది.
నేనైతే, ససేమిరా ఇది చేయగల పని కాదు.
సరే. ఆగండి. ఒక్క క్షణం.
సరే.
- వెళ్లి మీ పుర విడని కనుగొనండి. - సర్లే, నాకు అలా అనిపించడం లేదు.
నాకు ఇక్కడ నా పుర విడ దొరుకుతుందని అనిపించడం లేదు.
నాకు... అంటే... నిజం చెప్పాలంటే, నాకు ఎత్తులంటే భయం, టడేయో. నిజం... నా వల్ల కాదు.
- దీనిని ఎంజాయ్ చేయడానికి ట్రై చేయండి. - ఎంజాయ్ చేయడానికి ట్రై చేయాలా?
- అవును. - సరే.
సరే. "ఇలా జరుగుతుందని ముందే అనుకున్నా" అనిపించే పరిస్థితికి ఇది పరాకాష్ట.
సరే, ఇది మహా దారుణం.
ఓహ్, దేవుడా.
నేను జైంట్ వీల్ కూడా ఎక్కలేను. నా బాధ మీకు అర్థం అవుతుందా?
నాకు ఎందుకో ఎత్తులంటే భయం. మేడపై నుండి కిందకి కూడా చూడలేను.
ఓరి, దేవుడా.
ఈ పని త్వరగా పూర్తి అయితే చాలు.
ఓహ్, అమ్మో.
కానీ, ఇక్కడ ఉన్న సీనరీని ఆస్వాదించడానికి నేను ఎందుకు
బ్రిడ్జి మధ్యలో పదే పదే ఆగుతున్నాను?
అది చాలా భయం వేసింది.
వావ్.
అవును.
గుండె గొంతులోకి వచ్చింది.
మంచిది.
సరే. ఇదంతా బాగానే ఉంది. అడవితో ఒకటి అయ్యే అనుభవం.
నాకు ఇది చాలా నచ్చింది, ఇది అందమైన ప్రదేశం అని నా ఉద్దేశం.
అలాగే మనం ఎక్కడ ఉన్నాం, మనం ఎలాంటి వారం అనే విషయంలో
అడవితో ఏర్పడే ఆ బంధం మంచిది అనిపించింది,
బహుశా ఏదో ప్రత్యేకత నిజంగానే ఉన్నట్టు ఉంది.
నేను ఈ పనిని అనుమానంతోనే ప్రారంభించి ఉండొచ్చు,
కానీ మన అతిపెద్ద భయాలను జయించడంలో ఏదో సంతోషం ఉంది.
ముఖ్యంగా అది ఒక్కసారి మాత్రమే చేయాల్సి వచ్చినప్పుడు.
జీవితం పట్ల నాకు దొరికిన ఈ కొత్త అభిరుచిని ఇతరులతో కలిసి వేడుక చేసుకోవడానికి
ల ఫార్ట్యూనకి వెళ్లడం కంటే మంచి ఐడియా...
హలో.
...ఇంకేముంటుంది చెప్పండి?
కోస్టారికా ప్రజలు కొత్తవారిని స్వాగతించడంలో పేరుగాంచిన వారు,
స్థానిక వండ్రంగి డాన్ రికార్డో పుట్టినరోజుకు వెళ్తున్న నేను, నా విషయంలో
అదే నిజం కావాలని ఆశపడుతున్నాను.
- హేయ్. - హలో.
- హలో. యుజీన్? - అవును.
- మిమ్మల్ని కలవడం చాలా సంతోషం. నేను సెలిమ్. - సెలిమ్, మిమ్మల్ని కలవడం సంతోషం.
మీరు డాన్ రికార్డో కొడుకా?
- అవును. నేను కొడుకునే. - సరే.
ఇవాళ నేను ఆయన కోసం కేకు తీసుకెళ్లడానికి వచ్చాను.
- భలే, చాలా ముఖ్యమైన పని అన్నమాట? - అవును.
మార్టిజా.
హలో.
సరే.
మాకు కేకులు కావాలంటే ఈమె దగ్గరకే వస్తాం...
- చూడండి, ఆయన ఫొటోతో భలే ఉంది. - ఓహ్, భలే. చాలా బాగుంది!
మీరు కేకుతో వస్తున్నారని ఆయనకు తెలుసా లేక ఇది సర్ప్రైజ్ పార్టీనా?
- ఇది సర్ప్రైజ్ అని నేను అనుకోను... - నేను రావడమే సర్ప్రైజ్ అవొచ్చు ఏమో.
అవును, అది నిజమే.
ఇది చాలా ముఖ్యమైన పుట్టినరోజు. 85 ఏళ్ళు, కదా?
ఆయన వందేళ్లకు పైనే బ్రతుకుతారు అని నేను అనుకుంటున్నాను.
- సరే, సరే. - థాంక్స్.
చెప్పాలంటే అది సాధ్యమే.
ప్రపంచంలో బ్లూ జోన్స్ అని పిలువబడే అయిదు ప్రదేశాలలో కోస్టారికా కూడా ఒకటి,
ఇలాంటి ప్రదేశాలలో ప్రజలు 90 ఏళ్లకు మించి బ్రతకడం కామన్.
అనుకున్నట్టే, పుట్టినరోజు జరుపుకోబోయే బాబు కూడా బలంగానే ఉన్నాడు.
నాకు సహాయం చేయాలనే ఉంది, కానీ ఏమైనా గుచ్చుకుంటుందేమో అని భయం.
సెలిమ్ వాళ్ళ అక్కచెల్లెళ్ళు, అలాగే అతని అమ్మగారు, ఎల్మ నాకు ఒక పని చెప్పారు.
ఇక్కడికి రావడం చాలా సంతోషంగా ఉంది.
సరే, కాస్త వంటలు చేస్తున్నారు. నాకు టోర్టియా అంటే చాలా ఇష్టం.
అవును. నేను కూడా ఒకప్పుడు టోర్టియాలు చేసేవాడిని,
కానీ, అవును, ఇలా చేయాలి...
అలాగే, దానిని అలా పెట్టండి... అంతే.
చూశారా, ఇంతే కదా?
నేను మీ అమ్మగారిని, ఆమెకు పుర విడ అంటే ఏంటో అడగొచ్చా?
ఆమె, "నా మట్టుకైతే, పర్వతాలతో కలిసి ప్రకృతిలో ఒకటై ఉండడమే.
నదులతో. అడవితో కలిసి ఉండడమే" అన్నారు.
- సరే. - "నా భర్తతో
నా పిల్లలు, నా కూతుళ్లు అలాగే కొడుకులతో."
సరే.
మీరు ఎక్కడి వారైనా, అదే అన్నిటికంటే ముఖ్యమైన విషయం, కదా?
- నిజం. - కుటుంబమే ముఖ్యం.
సరే, ఆయన బట్టలు మార్చుకున్నారు. ఆయన్ని చూడండి.
పుట్టినరోజు కుర్రాడు.
- సరే, ఇక పార్టీని మొదలుపెడదాం. - పార్టీ మొదలుపెడదాం.
ఇవాళ పుట్టినరోజు విందును ఒక సహజ కోస్టారికన్ విధానంలో చేసుకోనున్నాం.
అన్నం, వేయించిన బీన్స్, అరటికాయ అలాగే టోర్టియాలు కూడా.
సరే, సెలిమ్, నన్ను ఈ పార్టీకి ఆహ్వానించినందుకు థాంక్స్.
నాకు చాలా సంతోషంగా ఉంది.
మీతో కలిసి డాన్ రికార్డో
ఎనభై అయిదవ పుట్టినరోజు జరుపుకోవడం నాకు చాలా సంతోషంగా ఉంది.
మిమ్మల్ని కలవడం మా నాన్నగారికి చాలా మంచి బహుమతి లాంటిది,
మా కుటుంబం, అలాగే అమ్మకు కూడా.
తెలుస్తుంది. మీరంతా అమెరికన్ పై సినిమాకు ఫ్యాన్స్ అనుకుంట.
- అవును! - అవునా?
- అవును. నేనే! - ఓరి, దేవుడా.
- నాకు చాలా ఇష్టం. - నేను జోక్ చేశాను.
నాకు చాలా ఇష్టం.
ఇక అందరం తిందాం.
- సరే. చీర్స్! - నేను ఆగలేకపోతున్నా. థాంక్స్. చీర్స్!
పై అంటే గుర్తుకువచ్చింది, నేను తీసుకున్న ఆ కేకు ఎక్కడ?
కేకు వచ్చింది.
వావ్.
ఇది అందమైన కుటుంబం. నాకు ఈ కుటుంబం బాగా నచ్చింది.
ఒక విధమైన ఆకర్షణ, ఒక సంతోషం,
జీవితంలోని మంచి విషయాల పైన మాత్రమే దృష్టి ఉంచి
అందరూ ఒకరితో ఒకరు గడపడంలో సంతోషాన్ని పొందుకుంటున్నారు.
సింకో... 58. సింకో ఓచొ.
నాకు ఈ దేశం, ఇక్కడి అందాలు
మరి ముఖ్యంగా ఇక్కడి జనాలు చాలా నచ్చారు.
ఇక్కడి జనం, చెప్పాలంటే...
వాళ్ళతో నేను బాగా కలిసిపోయాను.
నాకు తెలిసి వాళ్ళు చేప్పే ఆ పుర విడ అనేది,
వాళ్ళకు ఆ ప్రత్యేకతను ఇస్తోంది అనుకుంటున్నాను.
చింతలేని సంతోష జీవితం. ఇక్కడ అందరిలో అదే చూస్తున్నాను.
ఈ విషయం నాకు ముందే తెలిసి ఉంటే బాగుండేది.
నేను ఇక్కడి వర్షారణ్యం, చెట్లు పుట్టలు
నాకు మొదటి నుండి అవి అంటే
భయం ఉండడంతో ఏవో తలచుకొని భయపడ్డాను.
కానీ ఆ వర్షారణ్యం నిజానికి చాలా అందంగా ఉంది.
నేను అక్కడికి వెళ్లాను అని గర్వంగా చెప్పగలను.
"కోస్టారికాకి వెళ్ళావా?" అని ఎవరైనా అడిగితే,
"అవును. వెళ్లాను. కొన్ని రోజులు గడిపాను.
చాలా అద్భుతమైన ప్రదేశం.
నువ్వు కూడా వెళ్ళాలి. వెళ్లి చూడాలి" అని చెప్పగలను.
సబ్ టైటిల్స్ అనువదించింది: జోసెఫ్